Sutreɣ leggira, nekk ur wwiḍeɣ ara 7 n yiseggasen. Yiwen wass ruḥeɣ ɣer uɣerbaz n weswir amezwaru s leɛsis n txeddamt, leḥḥuɣ am win i teddun ɣer lḥebs, deg ufus-iw azmam, deg wallen-iw leḥzen, ma deg wul-iw leḥnana ɣer twermaḍt ( ىضوفلا), yeqqes-iyi usemmiḍ n lehwa asemmaḍ deg yiqejjiren-iw i d-yettbanen ddaw usarwal-iw amecṭuḥ. Nufa aɣerbaz yeɣleq, nnan-aɣ-d s ṣṣut ɛlayen : s tmentilt n tmeskaniyin (mudhaharat), ulac leqraya ass-agi.